एक ओलिंपियन को मिली खेल मंत्रालय की कमान, विजय गोयल संसदीय मामलों के राज्‍यमंत्री बनाए गए  
राज्‍यवर्धन राठौड़ को खेल मंत्री नियुक्‍त किया गया
अब तक सूचना प्रसारण मंत्रालय में थे राज्‍य मंत्री
एथेंस ओलिंपिक में राठौड़ ने जीता था सिल्‍वर मेडल
सैन्य परिवार में जन्मे राठौड़ ने राष्ट्रीय रक्षा अकादमी का इम्तिहान पास किया और भारतीय सेना की सेवा शुरू की जिसमें दो साल तक कश्मीर में आतंकवादियों से भिड़ना भी शामिल रहा.  उनकी मां का मानना है कि इससे वह ओलिंपिक फाइनल के दौरान अच्छी लय में रहे. दूसरी पीढ़ी के सैन्य अधिकारी राठौड़ जयपुर की ‘नाइन ग्रेनेडियर्स’ से जुड़े, जिसकी उनके पिता कर्नल (सेवानिवृत्त) लक्ष्मण सिंह राठौड़ ने कमान संभाली थी. भारतीय सेना से समयपूर्व सेवानिवृत्ति लेने के बाद राठौड़ 2013 में भारतीय जनता पार्टी से जुड़े और मई 2014 में मोदी सरकार के सत्ता में आने के बाद उन्होंने सूचना एवं प्रसारण राज्य मंत्री का पद संभाला.अभिनव बिंद्रा ने राठौड़ की ओलंपिक उपलब्धि को पीछे छोड़ा और बीजिंग खेलों में 10 मीटर एयर राइफल में भारत के लिये पहला व्यक्तिगत स्वर्ण पदक हासिल किया। बिंद्रा ने भी राठौड़ को बधाई दी. बिंद्रा ने अपने ट्विटर हैंडल पर लिखा, ‘‘@राठौड़ को नया खेल मंत्री बनते हुए देखकर खुश हूं. शुभकामनायें. ’